***KINNITATUD***

***direktori***

***käskkirjaga nr***

**ÕPPEKAVA**

**1. ÕPPEKAVA NIMETUS**

**AUTOJUHI AMETIKOOLITUS**

**2. ÕPPEKAVA RÜHM**

Transporditeenused

**3. ÕPPEKAVA KOOSTAMISE ALUS**

Majandus- ja taristuministeeriumi 06.06.2018 määrus nr 29 “Autojuhi ameti- ja täiendkoolituse kord, koolituse õppekavad, nõuded autojuhi koolituse korraldamise õppekavale ja õppekava koostamisele, nõuded autojuhi teadmistele ja oskustele ning pädevustunnistuse vorm”.

**4. KOOLITUSE MAHT JA ÕPPEVORMID**

Maht: 280 akadeemilist tundi, millest

* 184 akadeemilist tundi on teooria
* C- kategooria (10 akadeemilist tundi), CE- kategooria (10 akadeemilist tundi) ametikoolitus (10 akadeemilist tundi) õppesõit
* 76 tundi praktika

**5. ÕPIKESKKOND**

Koolituse asukoht: Kuressaare Ametikool, Kohtu 22, Kuressaare

Õppeklassid ja õppetööks vajalikud ruumid võimaldavad õppekava täitmise ettenähtud tasemel.

Õppeklassid on varustatud vajalike seadmete ja töövahenditega.

Õppeauto Mercedes-Benz Atego 1522

**6. SIHTGRUPP JA ÕPPE ALUSTAMISE TINGIMUSED**

Koolitus on mõeldud inimesele, kes esmakordselt taotleb C1-, C1E, C- või CE- kategooria juhtimisõigust ja pädevustunnistust.

Õppe alustamiseks esitab õppija koolile:

1. juhiuba;
2. isikut tõendav dokument;
3. eelnevalt väljastatud tunnistused koolituste kohta, kui isik soovib eelnevaid koolitusi arvestada (VÕTA)

**7. EESMÄRK**

Juhi ettevalmistamise eesmärgiks on luua võimalused, andmaks õpilasele teadmised, oskused ja hoiakud liikluses käitumiseks vastavalt C1-, C1E, C- või CE- kategooria mootorsõiduki juhile kehtestatud kvalifikatsiooninõuetele. Autojuhi ametikoolituse õppekava eesmärk on anda kutselise juhi tööks vajalikke teadmisi ja oskusi õppekavas ettenähtud teemadedes ja valdkondades.

**8. ÕPIVÄLJUNDID**

* on omandanud teadmised, oskused ja hoiakud liikluses käitumiseks vastavalt C1-, C1E, C- või CE- kategooria mootorsõiduki juhile kehtestatud kvalifikatsiooninõuetele;
* on vastutustundlik juht, käitub ohutult, iseseisvalt, teisi liiklejaid arvestavalt ja keskkonda säästvalt;
* teab autovedude olemust, partnerite ja kontaktisikute erinevaid nõudmisi ja ootuseid, autovedude tähtsust vedude üldises mahus, autoveo liikide iseärasusi riigisisesel, rahvusvahelisel, oma kulul korraldataval veol ja veol tasu eest ning autovedudel kasutatavaid ettevõtlusvorme ja nende erisusi;
* teab autoveo tegevusalale juurdepääsu ning tegevusalal tegutsemise nõudeid, välislepinguid ning neist tulenevaid piiranguid, vedaja vastutust autoveo korraldamisel ja veolubade süsteemi;
* teab logistika ja transpordiökonoomika aluseid, komponente ja põhimõtteid;
* teab autovedudel kasutatavaid kindlustusi;
* teab autovedudel valitsevaid ohte ning ennetab neid;
* teab järelevalve põhimõtteid, järelvalveametite õigusi ja tehnoülevaatuse läbiviimise nõudeid; teab autojuhi koolituse, lähetamise ning sõidu- ja puhkeaja planeerimise ja arvestamise valdkonnaga seonduvaid nõudeid;
* teab autojuhi koolituse, lähetamise ning sõidu- ja puhkeaja planeerimise ja arvestamise valdkonnaga seotud nõudeid;
* teab transpordi infrastruktuuri kasutamise, maksustamise ning teekonna planeerimise põhialuseid ning piiranguid;
* kasutab autojuhi tööks vajalikul määral mehaanilise ja digitaalse andmesalvestusega sõidumeerikut;

**9. ÕPPE SISU**

|  |  |
| --- | --- |
| **Liiklusõpetus**  **Liiklusreeglid ja käitumine liikluses**.  Kinnistada ja süvendada liiklusreeglite tundmist.  Mitmesugune liiklusolukordade analüüs ja hindamine.  Riskiteadlik käitumine ja objektiivne enesehinnang ning lugupidav hoiak teiste liiklejate ja looduskeskkonna suhtes.  **Liiklusohutus.**  Positiivse suhtumise kujundamine teistesse liiklejatesse ja looduskeskkonda.  Piisav ohutunnetus ja asjatu riski vältimine liikluses.  Liiklusohtlike olukordade ärahoidmine ja ohuolukordade ennetamine.  Liiklusolukordade ettenägemise, analüüsimise ja lahtimõtestamise tähtsus liiklusohutuse tagamisel.  **Liiklusalased lisanõuded ja eeskirjad.**  Liiklusseadusest tulenevad liiklejate õigused ja kohustused.  Liiklusega seonduv haldus-või kriminaalvastutusele võtmise kord.  Kehtiv liikluskindlustussüsteemi ja kindlustuslepingute sõlmimise kord.  Varalise kahjuga liiklusõnnetuse vormistamine . | 30 auditoorse töö tundi, töö tundi, sh 24 teoreetilist õppetundi,  6 praktilist õppetundi. |
| **Sõiduki tundmine ja käsitsemine**  Sõiduki põhiagregaatide ja süsteemide tööpõhimõtted, kasutamise piirangud, sagedamini esinevad rikked ning nende kõrvaldamise viisid. Sõiduki põhiagregaatidele, süsteemidele, varustusele ning sõidumeerikule ja kiiruspiirikule kehtestatud tehnonõuded.  Sõiduki mõõtmetest tulenevad ohud, eelkõige vähemkaitstud liiklejatega. Auto põhiagregaatides ja süsteemides erinevate rikete diagnoosimine, nende põhjused ning kõrvaldamise võimalused. Nõuetekohaste rehvide valimine ja monteerimine sõltuvalt teekonnast, auto massist, kiirusest ja otstarbest. Sõiduki tehnonõuetele vastavuse hindamine enne teele asumist. Veoseveoks ettenähtud sõiduki lubatud mõõtmed ja mass ning nende mõõtmise või määramise põhimõtted. Vedukit ja haagist ühendavate juhtmete ja nende pistikute ehitus ning ühendamise nõuded. Veduki täishaagise, kesktelghaagise ja poolhaagise ühendamine. | 30 auditoorse töö tundi, sh 24 teoreetilist õppetundi,  6 praktilist õppetundi. |
| **Liikluspsühholoogia**  Autojuhi tööks vajalikud põhiteadmised liikluspsühholoogias ning autojuhi tööd mõjutavad tegurid seal hulgas isiksuse eripärad (näiteks riskialdis käitumine, agressiivsus jne), väsimus, stress, alkohol, narkootikumid, erinevad haigused. Tegurid, mis avaldavad mõju juhi käitumisele, nende tagajärjed.  Ametialal esinevad liiklusõnnetuse põhjused, õnnetustega seotud lisaohud ning vajalikud tegevused õnnetuse toimumisel. | 8 auditoorse töö tundi |
| **Õppesõit**  Sõiduki käsitsemine. Sõit õppeplatsil (sõiduks valmistumine; käivitamine, liikumise alustamine, sõit väikese kiirusega, peatamine; tagurdamine, manööverdamine; käiguvahetus, pidurdamine; pöörded ja parkimine). Sõit liikluses (sõidu alustamine, paiknemine teel; sõidukiirus; sõitmine liiklusvoolus ja manöövrite sooritamine; sõit ristmikule lähenemisel; sõit ristmikul; peatumine ja parkimine; möödasõit ja möödumine; sõit maanteel; raudteeülesõidukoha ületamine; sõit teetööde kohas; kohtumine vähekaitstud liiklejatega; tegutsemine tehnilise rikke ilmnemisel ja ohuolukordades). Sõit erioludes (sõit udus, vihma- või lumesajus jt halva nähtavuse tingimustes; sõit pimeda ajal; sõit libedal teel). | C- kategooria 10 õppesõidu tundi,  CE- kategooria 10 õppesõidu tundi |
| **Autovedude korraldus**  Ettevõtte maine. Autojuhi ameti olemus, eesmärk, tegevus- või ametiala tavad ja praktika. Partnerite ja klientidega suhtlemine arvestades nende huvide ja õigustega.  Veoseveo korraldust reguleerivad õigusaktid, erinevad veoliigid ja veoseveol nõutavad dokumendid, nende tähendus ja täitmine autojuhile vajalikus ulatuses. Erinevused Euroopa Liidu ja kolmandate riikide vedudel, tollipiiride ületamisel. Pakendite liigitus, kasutatavad materjalid, märgistamine, mõõtmed ja kasutamise kord. Konteinerite, kaubaaluste ja paakide kasutamise reeglid tükikaupde, puistekaupade, gaasiliste ainete ja vedelike veol. Veoste laadimise, kinnitamise ja katmise põhimõtted ja nõuded erinevatel vedudel. Sobiva sõiduki valiku põhimõtted ja nõuded lähtuvalt veose liigist ja kujust ning erinevat liiki ja kujuga veoste kinnitamise ja toestamise võtted. Enamkasutatavad kinnitus- ja katmisvahendite liigid ja kasutamise nõuded. Kiirestiriknevate toidukaupade veoga seonduvad erinõuded. Suuremõõtmelise ja raskekaalulise veoauto erinõuded, nõuded sõidukile ja selle tähistamisele, veoteele ja dokumentidele. Ohtliku veose mõiste ja ohtliku veose veo erikorra üldpõhimõtted.  Veose paigutamine laadimisel ohutult, ühtlaselt ja tasakaalustatult vältimaks lubatud mõõtmete ja massi ületamist, auto ebastabiilset koormist ja veose ohtlikku paigutamist.  Kasulike ja sobilike kinnitus- ja katmisvahendite valimine peamiste veosegruppide nõuetekohaseks kinnitamiseks ja katmiseks. Veose kinnitusvahendite nõutava tugevuse arvutamine sõltuvalt saadetise massist ja mõõtmetest.  Veoseveol erinõuetest ning välislepingutest tulenevate dokumentide täitmine elektrooniliselt ja paberkandjal autojuhile vajalikus ulatuses. Teekonna ja valimiseks vajalike kaartide ja tehniliste vahendite kasutamine, tähised ja tingmärgid. Infrastruktuuri kasutamisele ja maksustamisele kehtestatud piirangud ning ettenähtud tasud.  Autovedudel valitsevate ohtude ennetamine, sh kuritegevus ja ebaseaduslike sisserändajate vedu. | 40 auditoorse töö tundi, sh 32 teoreetilist õppetundi, 8 praktilist õppetundi |
| **Sõidumeerik, töö ja puhkeaeg. Sõidumeeriku kasutamise praktika**  Autojuhi töös vajalikul määral mehaaniliste ja digitaalse andmesalvestusega sõidumeeriku kasutamine, sõidumeerikus andmete salvestamine. Digitaalse andmesalvestusega sõidumeeriku väljatrükk, vajalike andmete sisestamine ning kandmine sõidumeeriku salvestuslehele. Käsitsi kannete tegemine väljatrükile. Autojuhtide sõiduaegade kestus ja lubatavad kõrvalekaldumised.  Kohustuslikud vaheajad ja lubatavad kõrvalekaldumised. Kohustuslikud puhkeajad ja lubatavad kõrvalekaldumised.  Käsitsi tehtavad kanded. Näiteid praktikast töö- ja puhkeaja kasutamise kohta, erinevate situatsioonide analüüs. | 10 auditoorse töö tundi, sh 4 teoreetilist õppetundi,  6 praktilist õppetundi |
| **Autojuhi õigused, kohustused, vastutus. Kindlustused. Töö ohutus ja töökaitse.**  Töölepingu ja muu võlaõigusliku lepingu alusel töötamise nõuded, poolte õigused ja kohustused, erinevat tüüpi lepingute sõlmimised., muutmised ja lõpetamised. Tööaja ja -tasu arvutamise erisused. Kinnipeetavad maksud ja võimalikud hüved. Tööõiguse valdkonnaga ja ametialaga seonduvate dokumentide ja avalduste koostamine. Autojuhi tsiviil- ja karistusõigustiku vastutusega seonduvad nõuded autojuhile vajalikus ulatuses ning autojuhi rikkumise mõju vedaja tegevusele. Käitumine liiklusõnnetuse korral, lisaohu ennetamine, abi kutsumine, dokumentide vormistamine. Autojuhi õigused, kohustused ja vastutus veose laadimisel, kinnitamisel ja katmisel.  Tööohutuse ja töökaitsega seotud poolte õigused, kohustused ja vastutus. Tööõnnetuse põhjused teel, laadimisel, sõiduki hooldamisel, riskitegurid. Tööõnnetusega seotud lisaohud. Tööõnnetuse ennetamise põhimõtted ning vajalikud tegevused õnnetuse toimumisel. Autojuhi terviseriski põhjused (stress, müra, vibratsioon, saastatud õhk, pikka aega istumine, töö- ja puhkeaja nõuete eiramine, tavatud tööajad, muutuvad ilmastiku tingimused). Käitumine tööõnnetuse korral, õnnetuste ennetamine, abi kutsumine. Juhi töökoha ergonoomika põhimõtted, õiged töövõtted. | 22 auditoorse töö tundi, sh 16 teoreetilist õppetundi,  6 praktilist õppetundi |
| **Suhtlemispsühholoogia**  Suhtlemispsühholoogia ja suhtlemise põhialused. Klienditeeninduse põhimõtted ja head tavad. Tüüpilisemad probleemsed olukarrad tellijate, järelevalve ja teiste kontaktilikutega. Probleemsete olukordade lahendamise viisid ja meetodid. | 10 auditoorse töö tundi |
| **Säästlik ja kaitslik juhtimine, liiklusohutus**  Sujuva, ohutu, riske vältiva ning keskkonda säästva sõiduviisi põhimõtted.Auto juhtimine ohutult, sujuvalt ja ökonoomselt ning õigete juhtimisvõtete rakendamine. Sõiduki valitsemine erinevates tee- ja ilmastikuoludes. | 20 auditoorse töö tundi, sh 20 teoreetilist õppetundi,  Lisaks 10 õppesõidu tundi |
| **Sõiduki juhtimine rasketes tee- ja ilmastiku oludes**  Erinevates tee- ja ilmastikuoludes sõitmise põhimõtted, ohutust mõjutavad tegurid ning ohu ennetamise põhimõtted. Talvistes teeoludes täiendavate ohutusvahendite ja lumekettide kasutamine. | 4 auditoorse töö tundi |
| **Logistika ja transpordiökonoomika alused**  Transpordilogistika alused, logistika osatähtsus majanduses. Logistika eesmärgid, funktsioonid. Tarneahel.  Transpordiökonoomika alused. Omahinna mõiste ja selle kujunemine veonduses. Praktilised näited, arvutamine. Omahinna kulude ja tulude elemendid. Autojuhi osa omahinna kulude ja tulude kujundamisel. Praktilised näited, arvutamine. | 10 auditoorse töö tundi, sh 6 teoreetilist õppetundi, 4 praktilist õppetundi |
| **Praktika**  Õppija täidab töökeskkonnas juhendaja juhendamisel õppekava õpieesmärkidele vastavaid töö- ja õppeülesandeid, kinnistab teoreetilisi teadmisi ja täiendab praktilisi oskusi ning kujundab hoiakuid.  Töötab juhendamisel transpordi ettevõttes, järgib ettevõtte töökorraldusest tulenevaid nõudeid, rakendab töötamisel ergonoomilisi, ohutuid ja efektiivseid töövõtteid ning täidab kvaliteedinõudeid.  Arendabmeeskonna liikmena suhtlemis- ja koostöövalmidust.  Analüüsib ennast tööalaselt ning dokumenteerib tehtud tööd nõuetekohaselt.  Koostabpraktika lõppedes praktikaaruande ja esitleb seda koolis. | 76 tundi praktika ettevõttes |
| **TUNNID KOKKU** | 184 auditoorse töö tundi, 10 +10 õppesõidu tundi, 76 tundi praktika ettevõttes |

**10. ÕPPEMEETODID**

Loeng, töölehtede täitmine, vestlus, arutelu, analüüsid, grupitöö, praktiline harjutamine sõidumeeriku simulaatoril.

11. ÕPPEMATERJALID

Koolitatavale jääb konspekt ja jaotusmaterjal.

Autoveoseadus <https://www.riigiteataja.ee/akt/126062018023>

Tuuna, P. (2015). *Sõidukijuhi töö-, sõidu- ja puhkeaja korraldus*. <https://www.ti.ee/fileadmin/user_upload/Soidukijuhi_kasiraamat.pdf>

Veoste laadimise ja kinnitamise eeskiri <https://www.riigiteataja.ee/akt/201504>

Võlaõigusseadus <https://www.riigiteataja.ee/akt/120022019008>

– 42. peatükk “Veoleping “ 1. jagu “Kaubaveoleping”

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Õppekava on läbitud 100% ulatuses ja õpiväljundid saavutatud.

Eksami eesmärgiks on selgitada objektiivselt välja õppijate teadmised, oskused ja hoiakud kogu õppekava ja selle üksikute teemade osas. Vajadusel antakse õpilasele koolitusasutuses lisakoolitust teoreetiliste teadmiste ja praktiliste oskuste täiendamiseks.

Autojuhi ametikoolitus lõpeb:

1. teoreetiliste teadmiste eksami sooritamisega koolitusasutuses

* liiklustest, milles on 60 küsimust, õigeid vastuseid 90% ehk 54;
* ametikoolituse teemasid haarav teoreetiliste teadmiste test, milles on 50 küsimust, õigeid vastuseid 70 % ehk 35

1. praktilise töö eksam (sõidueksam, mis koosneb kahest osast: platsisõit ning sõit asulas/linnas ja maanteel)

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**Margus Kivi**, margus.kivi@ametikool.ee

Tallinna Tehnikakõrgkool 2007 , rakenduskõrgharidusõpe, autotehnika

Tallinna Ülikool 2007 – 2008, kutsepedagoogika 320 tundi

Kutsed:

2011 Autotehnik II, tähtajatu

2019 Kutseõpetaja, tase 6

Mootorsõidukijuhi õpetaja tunnistus nr ÕT 004893. Lubatud õpetada A, B, BE, C, CE, D kategooria mootorsõidukijuhti.

Kuressaare Ametikooli autoerialade kutseõpetaja ja autokooli õpetaja alates september 2007 aasta.

**Lenno Põder**; Lenno30@gmail.com

Tartu Ülikooli Pärnu kolledž 2003 – ettevõtlus ja ärijuhtimine

Mainori Kõrgkool 2008 – mootorsõidukijuhi õpetaja koolitus A, B, C, D, E kategooriad (40 AP)

AS Aide 2007 – 2011 – autokooli tegev -/asejuht, õpetaja

Eesti Autokoolide Liit 2009 – 2011 – asjaajaja, infojuht

Alates 2011 SA Pärnumaa Ettevõtlus- ja Arenduskeskus – ettevõtluskonsultant, projektijuht

Alates 2011 OÜ Ametikoolitus – juhatuse liige, koolituste korraldaja ja läbiviija

Lisaks kaasatakse valdkonna eksperte (kindlustus, vastutus jne)

**16. TUNDIDE JAOTUS**

|  |  |  |
| --- | --- | --- |
| **Õppeaine nimetus** | **Tundide arv** | **Lektor** |
| Liiklusõpetus | 30 | Margus Kivi |
| Sõiduki tundmine ja käsitsemine | 30 | Margus Kivi |
| Liikluspsühholoogia | 8 | Margus Kivi |
| Õppesõit | C- kategooria 10  CE- kategooria 10 | Margus Kivi |
| Sõidumeerik, töö ja puhkeaeg. Sõidumeeriku kasutamise praktika | 10 | Lenno Põder |
| Autovedude korraldus | 40 | Lenno Põder/ Margus Kivi |
| Autojuhi õigused, kohustused, vastutus. Kindlustused. Töö ohutus ja töökaitse. | 22 | Lenno Põder/Margus Kivi |
| Suhtlemispsühholoogia | 10 | Lenno Põder/Margus Kivi |
| Säästlik ja kaitslik juhtimine, liiklusohutus | 20 + 10 | Margus Kivi |
| Sõiduki juhtimine rasketes tee- ja ilmastiku oludes | 4 | Margus Kivi |
| Logistika ja transpordiökonoomika alused | 10 | Lenno Põder/Margus Kivi |
| Praktika ettevõttes | 76 | Kooli poolne praktikajuhendaja Margus Kivi |